Kas üheksanädalasel võib refluks pihta hakata?    Mingi kamm on: püstises asendis (turvahällis, kandekotis või süles) magab tüüp kenasti, aga nii kui horisontaali  panna, ärkab üles. Öösel on hakanud valju kisa ja köhimisega ärkama, sest tagasiheidetud toit on hingetorus. Ööseks turvahälli magama panna ka nigu ei taha ju...    Paar päeva vaatan veel, kuidas läheb. Neljapäeval on medõe juures kaalumine-vaatamine, seal saab kah küsitud, mis värk on.    Magada tahaks. Üsna morn on olla, kui ööuni nii lõhutud on. Praegu jooksen mina igatahes energiast tühjaks kiiremini, kui tüüp kasvada jõuab.    Kell 11 hommikul, kui päike on väljas, tegelane  vankris magamas ja minul hommikusest sörgist veri käimas, on tunne, et võiks ühte veel, väikese vanusevahega. Kell 4 öösel rinda andes on aga tunne, et ei tahaks üldse enam lapsi =D